**BOSNA I HERCEGOVINA**

**FEDERACIJA BOSNE I HERCEGOVINE**

**TUZLANSKI KANTON**

**JU SLUŽBA ZA ZAPOŠLJAVANJE TK**

**TUZLA**

**P R O G R A M**

**POTICANJA ZAPOŠLJAVANJA 2022**

Tuzla, juli 2022. godine

**SADRŽAJ**

1. Osnov za donošenje Programa .................................................................. 2
2. Cilj ................. ............................................................................................... 3
3. Ciljne grupe ................................................................................................. 3
4. Korisnici Programa ...................................................................................... 3
5. Poticajne mjere ............................................................................................ 4
6. Način sufinansiranja .................................................................................... 4

.

1. Priprema za realizaciju Programa ............................................................... 5
2. Javni poziv ................................................................................................... 6
3. Obrada pristiglih prijava ............................................................................... 7
4. Odobravanje zahtjeva poslodavaca ............................................................. 7
5. Zaključivanje ugovora .................................................................................. 7
6. Pravdanje i isplata ugovorenih sredstava .................................................... 8
7. Opšte napomene .......................................................................................... 8
8. Kontrola i praćenje izvršenja ugovornih obaveza ......................................... 9
9. Ulazni podaci ................................................................................................. 9
10. Izlazni podaci ................................................................................................ 9
11. Prijavni obrazac ............................................................................................ 10
12. Kriteriji za vrednovanje zahtjeva ................................................................... 11
13. Izjava................................................................................................................ 12

**1. OSNOV ZA DONOŠENJE**

Na osnovu Zakona o posredovanju u zapošljavanju i socijalnoj sigurnosti nezaposlenih osoba („Službene novine Federacije BiH“, br. 41/01, 22/05 i 9/08), Strategije razvoja Tuzlanskog kantona 2021-2027 („Sl.novine Tuzlanskog kantona“, broj: 9/21), Programa rada Vlade Tuzlanskog kantona, Ministarstva za rad socijalnu politiku i povratak ( u daljem tekstu: Ministarstvo) za 2022.godinu i Programa rada JU Služba za zapošljavanje TK (u daljem tekstu: Služba) za 2022. godinu, sačinjen je Program poticanja zapošljavanja 2022 (u daljem tekstu: Program).

**Evidencija nezaposlenih osoba**

Na dan 30.06.2022.godine na evidenciji Službe za zapošljavanje Tuzlanskog kantona registrirano je 68.231 osoba. Udio žena u broju nezaposlenih je 42.887, odnosno 62,85% od ukupnog broja nezaposlenih, 44.978 ili 65,92,% su stručne osobe, a 23.253 ili 34,08% su nestručne. Na evidenciji nezaposlenih registrovano je 14.790 ili 21,67 % osoba u dobi između 15 i 29 godina.

Visoka stopa nezaposlenosti kao i njena struktura nalažu da se poduzmu odgovarajuće mjere koje će djelovati u smislu poticanja zapošljavanja i smanjenja postojeće nezaposlenosti. Mada, nema zapošljavanja bez privrednog rasta, a praksa je pokazala da ne može biti rasta bez značajnog zapošljavanja.

Mjere ekonomske politike kojima se želi uticati na nezaposlenost moraju biti kompleksne i cjelovite. Skupinu osoba za koju se smatra da je posebno pogođena nezaposlenošću, u uslovima visoke nezaposlenosti, teško je izdvojiti da ima povoljniji položaj na tržištu rada, jer su nezaposlenošću pogođene sve kategorije stanovništva, ali uvijek postoje kategorije koje su toj pojavi jače izložene.

**Struktura nezaposlenih osoba**

**Mladi**

Krajem juna 2022. godine, broj mladih osoba starosti do 29 godina, u Tuzlanskom kantonu bio je 14.790 ili 21,67% od ukupno 68.231 nezaposlenih osoba.

U ukupnom broju mladih osoba, 10.268 ili 69,42 % su osobe ženskog spola. Udio žena sa starošću se povećava, pa tako ih je u najmlađoj dobnoj skupini 15 do19 godina 1.163 ili 11,33 %, u dobnoj skupini od 20 do 24 godine 3.890 ili 37,89 %, u dobnoj skupini 25 do 29 godina 5.215 ili 50,78 %.

**Romi**

Na evidenciji nezaposlenih u Tuzlanskom kantonu u junu 2022. godine evidentirano je ukupno 703 Roma ili 1,03 % od ukupnog broja nezaposlenih u Tuzlanskom kantonu, od kojih su 326 ili 46,37 % žene.

Prema kvalifikacionoj strukturi, od ukupnog broja Roma 616 ili 87,62 % su NK osobe, 56 ili 7,96 % su KV, 1 ili 0,0014 je VKV, 24 ili 3,41 % sa SSS, 4 ili 0,0056 % sa PK, 1 ili 0,0014 je VŠS,1 ili 0,0014 % sa VSS.

**2. CILJ**

Program se realizira s ciljem sufinansiranja zapošljavanja 31 osobe i sufinansiranja stručnog osposobljavanja 9 osoba, sa evidencije nezaposlenih Službe, radi sprečavanja dugotrajne nezaposlenosti, unapređenja radnih sposobnosti i stvaranje uvjeta za jačanje konkurentnosti mladih osoba bez radnog iskustva, osposobljavanjem za rad u zvanju za koje su se školovali.

**3. CILJNE GRUPE**

U okviru ovog Programa se potiče (sufinansira) zapošljavanje nezaposlenih osoba s ciljem smanjenja nezaposlenosti, posebno određenih kategorija, a to su:

* mlade osobe visoke stručne spreme VSS, starosti do 30 godina godina bez obzira na stručnu spremu i radno iskustvo
* mlade osobe koje izlaze iz sistema javne brige
* Romi
* članovi porodice u kojoj ni jedan član porodice nije zaposlen, niti ima penzionera,
* stručno osposobljavanje za osobe visoke stručne spreme, bez radnog iskustva u struci.

**4. KORISNICI**

**4.1.Poslodavci**

Korisnici Programa su poslodavci registrovani u Tuzlanskom kantonu, koji redovno izmiruju obaveze po osnovu poreza i doprinosa, te oni koji imaju potpisan sporazum sa Poreznom upravom Federacije BiH o izmirenju duga po osnovu doprinosa, kao i oni na koje se odnosi Zakon o finansijskoj konsolidaciji.

U Programu ne mogu učestvovati:

* poslodavci koji su koristili kreditna ili bespovratna sredstva iz poticajnih mjera Federalnog zavoda za zapošljavanje/Službe a nisu ispoštovali obaveze u skladu sa zaključenim ugovorom,
* poslodavci koji nemaju zaposlenika prijavljenih na jedinstveni porezni sistem,
* poslodavci kod kojih je evidentiran „rad na crno“, od strane Kantonalne uprave za inspekcijske poslove u 2021.godini,
* poslodavci koji ne izmiruju redovno obaveze po osnovu poreza i doprinosa.

Poslodavcu se neće sufinansirati zapošljavanje osoba koje je već zapošljavao, koristeći ili ne koristeći sredstva iz poticajnih mjera Federalnog zavoda za zapošljavane (u daljem tekstu FZZZ) ili Službe, a kojima je prestao radni odnos kod tog poslodavca u poslednjih 48 mjeseci prije dana podnošenja prijave na Javni poziv, osim za mjere „Zapošljavanja Roma“ i „Zapošljavanje mladih osoba koje izlaze iz sistema javne brige“.

**4.2.Nezaposlene osobe**

Korisnici Programa su nezaposlene osobe određene ciljnim grupama, prijavljene na evidenciju nezaposlenih Službe, prije objave javnog poziva.

**5. POTICAJNE MJERE**

Programom su predviđene sljedeće mjere:

**5.1. Zapošljavanje mladih**

Zapošljavanje visoko obrazovanih mladih osoba, starosti do 30 godina bez obzira na stručnu spremu i radno iskustvo uz zasnivanje radnog odnosa na period od 12 mjeseci.

**5.2. Zapošljavanje mladih koji izlaze iz sistema javne brige**

Zapošljavanje mladih koji izlaze iz sistema javne brige, starosti do 30 godina bez obzira na stručnu spremu i radno iskustvo uz zasnivanje radnog odnosa na period od 12 mjeseci.

**5.3. Zapošljavanje Roma**

Zapošljavanje osoba romske nacionalnosti, bez obzira na starost i stručnu spremu, uz zasnivanje radnog odnosa na period od 12 mjeseci.

**5.4. Zapošljavanje članova porodice u kojoj ni jedan član porodice nije zaposlen**

Zapošljavanje nezaposlenih osoba – članova porodice u kojoj ni jedan član porodice nije zaposlen niti je penzioner, bez obzira na starost i stručnu spremu, uz zasnivanje radnog odnosa na period od 12 mjeseci.

**5.5. Stručno osposobljavanje**

Stručno osposobljavanje osoba visoke stručne spreme ( VSS ), bez radnog iskustva u struci, koje ne pripadaju boračkoj populaciji (boračka populacija se izuzima, jer je u svakoj kalendarskoj godini, u prethodnih deset godina, realizovan ovakav program za osobe iz boračke populacije, putem Ministarstva za boračka pitanja TK), bez obzira na starost, bez zasnivanja radnog odnosa, na period od 12 mjeseci.

**6. NAČIN SUFINANSIRANJA**

Programom su predviđena ukupna finansijska sredstva u iznosu od 216.600,00 KM, koja su osigurana u Budžetu TK, Ministarstvo za rad, socijalnu politiku i povratak, kojim se sufinansira dio troškova obaveznih doprinosa i/ili dio neto plaće poslodavcu za osobu koju zapošljava ili za osobi na stručnom osposobljavanju, u zavisnosi od pojedinačne mjere. Sredstva se raspoređuju po mjerama, kako slijedi:

**6.1.Zapošljavanje mladih**

Za ovu mjeru planirana su sredstva u iznosu od 68.640,00 KM, za 13 nezaposlenih osoba.Služba poslodavcu mjesečno isplaćuje/refundira iznos od 440,00 KM za protekli mjesec u trajanju od 12 mjeseci.

**6.2.Zapošljavanje mladih koji izlaze iz sistema javne brige**

Za ovu mjeru planirana su sredstva u iznosu od 26.400,00 KM, za 5 nezaposlenih osoba.Služba poslodavcu mjesečno isplaćuje/refundira iznos od 440,00 KM za protekli mjesec u trajanju od 12 mjeseci.

**6.3.Zapošljavanje Roma**

Za ovu mjeru planirana su sredstva u iznosu od 45.000,00 KM, za 6 nezaposlenih osoba.

Služba poslodavcu mjesečno isplaćuje/refundira iznos od 625,00 KM za protekli mjesec u trajanju od 12 mjeseci.

**6.4.Zapošljavanje članova porodice u kojoj ni jedan član porodice nije zaposlen**

Za ovu mjeru planirana su sredstva u iznosu od 36.960,00 KM za 7 nezaposlenih osoba.

Služba poslodavcu mjesečno isplaćuje / refundira iznos od 440,00 KM za protekli mjesec u trajanju od 12 mjeseci.

**6.5.Stručno osposobljavanje**

Za ovu mjeru planirana su sredstva u iznosu od 39.600,00 KM za stručno osposobljavanje za 9 osoba. Služba poslodavcu, nakon zaključivanja ugovora sa poslodavcem o sufinansiranju stručnog osposobljavanja i nakon kompletiranja tražene dokumentacije iz Javnog poziva, poslodavcu isplaćuje sredstva za prvi mjesec, u iznosu od od 364,25 KM po osobi, od čega je iznos 270,00 KM naknada osobi na stručnom osposobljavanju bez zasnivanja radnog odnosa, a iznos od 94,25 KM se uplaćuje na ime plaćanja pripadajućih obaveza (doprinos za zdravstveno osiguranje 4%, porez na dohodak, doprinos za PIO 6%, poseban porez za zaštitu od posljedica elementarnih nepogoda 0,5%, posebna vodna naknada 0,5%, naknada po odluci PIO za slučaj prof.oboljenja), a zatim, u istom iznosu sredstva za svaki naredni mjesec, nakon dostavljenog pravdanja (potvrda ili drugi dokaz o isplati sredstava osobi na stručnom osposobljavanju , potpisan od strane osobe na stručnom osposobljavanju i ovjeren od strane poslodavca, do isteka ugovorene obaveze sufinansiranja.

**7. PRIPREMA ZA REALIZACIJU PROGRAMA**

U okviru pripremne faze Programa se provode slijedeće aktivnost:

* Služba priprema Program i dokumentaciju za realizaciju programskih aktivnosti (javni poziv, obrazac zahtjeva za učešće u Programu, kriterije, ugovor sa korisnicima sredstava, obrazac izjave osobe koja obavlja stručno osposobljavanje, da je upoznata sa uvjetima Programa)
* Ministarstvo za rad, socijalnu politiku i povratak daje mišljenje na Program
* Upravni odbor Službe donosi Program poticaja zapošljavanja
* Ministarstvo i Služba informišu javnost putem sredstava javnog informiranja.

**8. JAVNI POZIV**

Ministarstvo objavljuju Javni poziv, na web stranici Vlade Tuzlanskog kantona, [www.vladatk.kim.ba](http://www.vladatk.kim.ba/), a Služba na web stranici: [www.szztk.ba](http://www.szztk.ba/) i na oglasnim pločama biroa za zapošljavanje. Javni poziv ostaje otvoren petnaest (15) dana od dana objavljivanja, nakon čega se vrši ocjena prijava, te se utvrđuje rang lista.

**NAPOMENA:**

Ukoliko se ne utroše novčana sredstva za neku od mjera ovog Programa, Služba može odobriti sufinansiranje poslodavcu po drugoj mjeri Programa ili javni poziv ponoviti.

Odobravanje se vrši redom sa Liste poslodavaca kojima nije odobreno sufinansiranje, ako poslodavac ispunjava uvjete Programa, ili će se potpisati aneks ugovora sa poslodavcem kojem su već odobrena sredstva za osobe iz ciljne grupe, u manjem broju u odnosu na zahtjevom traženi broj osoba.

**9. Prijava na javni poziv**

Potrebna dokumentacija za učešće u Programu, koju poslodavac podnosi Službi:

* Prijavu – aplikativni formular, potpisan i ovjeren pečatom
* Broj računa poslodavca u poslovnoj banci na koji će se sredstva doznačiti
* Uvjerenje o izmirenim obavezama po osnovu poreza i doprinosa, original ili ovjerena kopija ne starija od tri (3) mjeseca, na kojoj se nalazi podatak o poslednjoj isplaćenoj plati (organi uprave i druge institucije koje posluju preko trezora umjesto Uvjerenja Porezne uprave dostavljaju dokaz da trezorski posluju)
* Fotokopiju Obavještenje o razvrstavanju poslovnog subjekta-fizičkog lica prema klasifikaciji djelatnosti, ili Obavještenje o razvrstavanju pravnog lica prema klasifikaciji djelatosti KD / 2010 (Službeni glasnik BiH br 47/10 od 8.6.2010), u zavisnosti kako je podnosilac zahtjeva registrovan, izdato od Federalnog zavoda za statistiku
* Dokaz odgovarajuće institucije za osobe iz ciljnih kategorija

* za mjeru „Zapošljavanje Roma“, uvjerenje nadležnog općinskog biroa za zapošljavanje da se osoba nalazila na evidenciji nezaposlenih prije objave Javnog poziva, te da se na evidenciji nezaposlenih Službe izjasnila kao Rom
* za mjeru **„**Zapošljavanje mladih koji izlaze iz sistema javne brige“, uvjerenje Centra za socijalni rad ili uvjerenje / potvrda ustanove u kojoj je osoba bila smještena
* za mjeru „Zapošljavanje članova porodice u kojoj ni jedan član porodice nije zaposlen“, kućna lista ovjerena u nadležnom opštinskom/gradskom organu, sa dokazima o nezaposlenosti osoba sa kućne liste (uvjerenje o nezaposlenosti biroa za zapošljavanje, ukoliko je osoba evidentirana kao nezaposlena, ili drugi dokaz o nezaposlenosti).
* Za mjeru „Stručno osposobljavanje“, izjavu osobe koja će obavljati stručno osposobljavanje, ovjerenu kod nadležnog organa, da nije/ niti je, bio/la, korisnik prava po osnovu Zakona o pravima branilaca i članova njihovih porodica ( „Službene novine Federacije BiH“, broj: 33/04, 72/07 i 9/10), Zakona o posebnim pravima dobitnika ratnih priznanja i odlikovanja i članova njihovih porodica ( „Službene novine Federacije BiH“, broj: 70/05, 70/06 i 9/10) i Zakona o pravima demobiliziranih branilaca i članova njihovih porodica ( „Službene novine Federacije BiH“, broj:.54/19).

Poslodavci koji nemaju radnika prijavljenih na jedinstveni porezni sistem, te poslodavci koji svojom djelatnošću nisu u mogućnosti osigurati osobi sticanje radnog iskustva, potrebnog za rad na određenim radnim mjestima, njihove stručne spreme ili za polaganje stručnog ispita, ne mogu učestvovati u poticajnoj mjeri „Stručno osposobljavanje“.

**10. OBRADA PRISTIGLIH PRIJAVA**

Komisija koju imenuje direktor, provjerava kvalificiranost poslodavaca za učešće u Programu na osnovu podataka iz prijave, drugih dokaza uz prijavu i vlastitih evidencija ( ispunjenost obaveza po ugovorima iz prethodnih godina i sl.), podataka o „radu na crno“ koje je za prethonu godinu dostavila Kantonalna uprava za inspekcijske poslove Službi, i provjere u evidencijama Porezne uprave

Nakon izvršenih provjera Komisija sačinjava Prijedlog Liste poslodavaca koji ispunjavaju uvjete Javnog poziva i dostavlja direktoru na odobravanje.

**11. ODOBRAVANJE ZAHTJEVA POSLODAVCA**

Direktor Službe donosi odluku o odobravanju Liste poslodavaca.

Liste poslodavaca se objavljuju na web stranici Službe: [www.szztk.ba](http://www.szztk.ba/).

**12. ZAKLJUČIVANJE UGOVORA**

Nakon odobravanja Liste poslodavaca koji ispunjavaju uvjete Programa, Služba priprema tri (3) primjerka ugovora o sufinansiranju zapošljavanja i nepotpisane ugovore dostavlja poslodavcu na potpis uz napomenu da iste potpisane i ovjerene vrati Službi.

Nakon što poslodavac potpiše i ovjeri ugovor Služba potpisuje i ovjerava sve primjerke ugovora, te zadržava dva (2) primjeraka, a jedan (1) vraća poslodavcu.

Uz Ugovor poslodavcu se dostavlja propratni akt kojim se traži da uz potpisane i ovjerene primjerke Ugovora u roku od 15 dana, a za poslodavce koji prijem vrše putem Agencije za državnu službu, u roku od 90 dana, dostavi:

* Kopija ugovora o radu (ugovor o radu ne može biti zaključen prije zaključenja ugovora sa Službom)
* Kopija prijave na obavezna osiguranja u Poreznoj upravi Federacije BiH (obrazac JS 3100).

Uz **Ugovor o stručnom osposobljavanju**, poslodavcu se dostavlja akt kojim se traži od poslodavca, da uz potpisane i ovjerene primjerke Ugovora u roku od 15 dana, dostavi:

* Kopiju ugovora o obavljanju stručnog osposobljavanja bez zasnivanja radnog odnosa, sa osobom čije se stručno osposobljavanje sufinansira, u trajanju do 12 mjeseci. Ugovor o obavljanju stručnog osposobljavanja bez zasnivanja radnog odnosa ne može biti zaključen prije zaključenja ugovora sa Službom,
* dokaz da je osoba na stručnom osposobljavanju, osigurana za slučaj povrede na radu i profesionalne bolesti - obrazac JS 3120, i
* izjavu osobe, čiji se stručno osposobljavanje sufinansira, da je upoznata sa uvjetima Programa.

**13. PRAVDANJE I ISPLATA UGOVORENIH SREDSTAVA**

13.1. Nakon potpisivanja **Ugovora o sufinansiranju zapošljavanja**, poslodavac je u obavezi da, najdalje do kraja mjeseca za protekli mjesec, Službi dostavlja:

* Specifikacije plaća ovjerene u Poreznoj upravi Federacije BiH, ovjerene i potpisane platne liste osobe koja se sufinansira, uplatnice za pojedinačne isplate plaća, a u slučaju zbirne uplate plaća, kopije izvoda banke, iz kojih je vidljiva isplata pojedinačne plaće za sufinansiranu osobu.
* Služba na osnovu dostavljene dokumentacije o ispunjavanju uvjeta za isplatu, korisnika sredstava mjesečno refundira ugovoreni iznos za protekli mjesec, do isteka ugovorene obaveze,

13.2. Nakon potpisivanja **Ugovora o stručnom osposobljavanju** sa poslodavcem, a poslije kompletiranja preostale tražene dokumentacije iz Javnog poziva, Služba poslodavcu isplaćuje sredstva za prvi mjesec, u iznosu od od 364,25, KM, po osobi, a zatim, u istom iznosu sredstva za svaki naredni mjesec, nakon dostavljenog pravdanja (potvrda ili drugi dokaz o isplati sredstava osobi na stručnom osposobljavanju, potpisan od strane osobe na stručnom osposobljavanju i ovjeren od strane poslodavca, do isteka ugovorene obaveze sufinansiranja

**14. OPŠTE NAPOMENE**

Na sve mjere iz ovog Programa u pogledu zaključivanja, trajanja i raskida ugovora o radu analogno se primjenjuju slijedeća pravila:

* U slučaju raskida ugovora o radu sa sufinansiranom osobom, poslodavac je u obavezi u roku od 15 dana, za preostali period ugovorne obaveze, zaključiti ugovor o radu sa zamjenskom nezaposlenom osobom iz iste kategorije koja mora biti na evidenciji nezaposlenih najmanje dan ranije u odnosu na dan zaključivanja ugovora o radu.
* Poslodavac je, prilikom narednog pravdanja, dužan informirati Službu i dostaviti dokaz (kopiju raskida ugovora o radu za prvozaposlenu osobu, kopiju ugovora o radu sa zamjenskom osobom, kopiju odjave za prvozaposlenu i prijave za zamjensku osobu na obavezna osiguranja u Poreznoj upravi Federacije BiH - obrazac JS 3100), a za stručno osposobljavanje (kopiju raskida ugovora o stručnom osposobljavanju za prethodnu osobu, kopiju ugovora o stručnom osposobljavanju sa zamjenskom osobom, kopiju odjave za prethodnu osobu i prijave za zamjensku osobu na obavezna osiguranja u Poreznoj upravi Federacije BiH - obrazac JS 3120).
* Ukoliko dostavljena dokumentacija ne bude validna, postupit će se kao u slučaju da poslodavac nije zaposlio / zaključio ugovor o stručnom osposobljavanju, sa zamjenskom osobom.
* U slučaju nastupanja okolnosti da je osoba čije se zapošljavanje sufinansira privremeno spriječena za rad duže od 42 dana ili koristi porodiljsko odsustvo, sufinansiranje zapošljavanja se obustavlja za taj period. U slučaju povratka na rad osobe po prestanku predmetnih okolnosti, poslodavac za preostali period može nastaviti koristiti prava određena Programom i Ugovorom o sufinansiranju zapošljavanja.
* Osobu koja koristi porodiljsko odsustvo ili bolovanje duže od 42 dana radi održavanja trudnoće, poslodavac ne može mijenjati sa zamjenskom osobom.
* Za sve eventualne izmjene podataka iz ugovora o sufinansiranju radit će se aneks ugovora.

**15. KONTROLA I PRAĆENJE IZVRŠENJA UGOVORNIH OBAVEZA**

Na osnovu ugovora o sufinansiranju zapošljavanja / stručnog osposobljavanja bez zasnivanja radnog odnosa, Služba će provoditi kontrolu realizacije ugovorenih obaveza, putem dostavljenog pravdanja, a po potrebi i kontrolom provođenja ugovorenih obaveza kod poslodavca.

U slučaju nepoštivanja ugovornih obaveza, Služba će pokrenuti postupak raskida ugovora.

**16. ULAZNI PODACI**

* Broj nezaposlenih osoba prijavljenih na evidenciju iz ciljne grupe
* Spolna i dobna struktura ciljne grupe
* Iznos ukupno planiranih sredstava po Programu

**17. IZLAZNI PODACI**

* Broj aplikacija-zaprimljenih prijava-broj zaključenih ugovora o sufinansiranim osobama iz ciljnih grupa
* Broj osoba iz ciljne grupe koje su zasnovale radni odnos u periodu od dvanaest (12) mjeseci nakon isteka ugovorenog perioda sufinansiranja, kod istog poslodavca
* Spolna i dobna struktura osoba koje su zaključile ugovor o radu
* Planirano / ugovoreno / utrošeno sredstava po Programu.

Broj: VD DIREKTORICA

Datum: Fatima Budić, bach.prava

**PRIJAVNI OBRAZAC**

**Program poticanja zapošljavanja 2022**

**POTICAJNA MJERA (zaokružiti poticajnu mjeru)**

1. Zapošljavanje mladih do 30 godina,
2. Zapošljavanje mladih koji izlaze iz sistema javne brige
3. Zapošljavanja Roma,
4. Zapošljavanje članova porodica u kojima ni jedan član porodice nije zaposlen
5. Stručno osposobljavanje

|  |  |  |
| --- | --- | --- |
| **PODACI O POSLODAVCU** | | |
| Naziv poslovnog subjekta |  | |
| Općina |  | |
| Adresa |  | |
| Telefon |  | |
| Email |  | |
| Ovlašteno lice |  | |
| Djelatnost |  | |
| JIB poslovnog subjekta |  | |
| Vrsta poslodavca |  | |
| Broj trenutno zaposlenih |  | |
| Broj traženih osoba |  | |
| **PODACI O OSOBAMA KOJE SE ZAPOŠLJAVAJU** | | |
| Ime i prezime osoba koje se zapošljavaju/str.osposobljavaju | JMBG osoba koje se zapošljavaju / str.osposobljavaju | Stručna sprema osoba koje se zapošljavaju (VSS, VŠS, SSS, VKV KV, PKV, NSS, NK) |
|  |  |  |
|  |  |  |
|  |  |  |
|  |  |  |
|  |  |  |

Potpis ovlaštenog lica Pečat poslovnog subjekta

Datum:

**KRITERIJI**

**za vrednovanje zahtjeva za zapošljavanje/stručno osposobljavanje**

|  |  |  |  |
| --- | --- | --- | --- |
| 1 | **Red. br.** | **Vrsta poslovne aktivnosti:** | **Broj bodova** |
| 1. | Proizvodna djelatnost, poljoprivreda i stočarstvo | 3 |
| 2. | Uslužno zanatstvo | 2 |
| 3. | Ostalo | 1 |
|  |  |  |
|  |  |  |
|  | **Vrijeme evidentirane nezaposlenosti u Službi** | | |
| 2 | 1. | Od 4 i više godina | 5 |
| 2. | Od 3 do 4 godine | 4 |
| 3. | Od 2 do 3 godine | 3 |
| 4. | Od 1 do 2 godine | 2 |
|  | 5. | Do 1 godine | 1 |
|  | | | |

Kod istog broja bodova „**Vrijeme evidentirane nezaposlenosti u Službi“** , podnosioci zahtjeva se vrednuju na godine, mjesece i dane, i tim redoslijedom se uvrštavaju na Liste.

|  |  |  |  |
| --- | --- | --- | --- |
|  |  | |  |
|  |  | |  | |  |
|  |  | |  | |  |
|  | | | | | |
|  |  |  | | |  |
|  |  | | |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(prezime, ime jednog roditelja, ime)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(broj kontakt telefona)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(e-mail)

I Z J A V A

Ovim potvrđujem da nisam/ niti sam bio/la, korisnik prava po osnovu Zakona o pravima branilaca i članova njihovih porodica ( „Službene novine Federacije BiH“, broj: 33/04, 72/07 i 9/10), Zakona o posebnim pravima dobitnika ratnih priznanja i odlikovanja i članova njihovih porodica ( „Službene novine Federacije BiH“, broj: 70/05, 70/06 i 9/10) i Zakona o pravima demobiliziranih branilaca i članova njihovih porodica ( „Službene novine Federacije BiH“, broj:54/19)

Izjavu dajem radi učešća u Programu poticanja zapošljavanja 2022, mjera „Stručno osposobljavanje“, koji realizira JU Služba za zapošljavanje Tuzlanskog kantona.

Potpis

\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

JMBG

U \_\_\_\_\_\_\_\_\_, \_\_\_\_\_\_\_\_\_.2022. godine